sagorsarker/bangla-wikipedia huggingface dataset:
মারিসল এস্পিনোজা

মারিসল এস্পিনোজা ক্রুজ (জন্ম ৩০ জুৃলাই ১৯৬৭) একজন পেরুভিয়ান রাজনীতিবিদ যিনি হুমালা প্রশাসনের ২০১১-২০১৬ সময়ে পেরুর প্রথম ভাইস প্রেসিডেন্ট ছিলেন। ২০০৬ সাল থেকে তিনি পিউরা-এ প্রতিনিধিত্বকারী একজন সাংসদ ছিলেন। এস্পিনোজা পেরুর জাতীয়তাবাদী পার্টির অনুসারী।
মারিসোল এস্পিনোজা পিউরাতে জন্মগ্রহণ করেন যেখানে তিনি তার নিজ শহরের "সান হোসে দে টারবস" স্কুলে পড়ালেখা করেন। ১৯৮৫ থেকে ১৯৯১ সাল পর্যন্ত তিনি পিউরা বিশ্ববিদ্যালয়ে বিশেষত সাংবাদিকতায় এবং তথ্য বিজ্ঞান ও লিবারেল আর্টসে পড়া-লেখা করেন।১৯৮৮ থেকে ১৯৮৯ সাল পর্যন্ত তিনি স্থানীয় দৈনিক লা ইন্ডাস্ট্রিয়া এর শিক্ষানবিস সম্পাদক ছিলেন। ১৯৯১ সালে তিনি আরবিসি চ্যানেল ১১ এর খসড়া ও সাংবাদিক হিসাবে কাজ করেন। ১৯৯১ থেকে ১৯৯২ সাল পর্যন্ত তিনি আমেরিকা টেলিভিশন এর জন্য আন্তর্জাতিক সংবাদ সম্পাদনা করেছেন। ১৯৯২ সালের ডিসেম্বরে তিনি আমেরিকা টেলিভিশন থেকে পদত্যাগ করেন, ২০০২ সালে পিউরর " এল টিম্পো " পত্রিকার অর্থনীতি পৃষ্ঠার প্রধান হয়েছিলেন। এস্পিনোজা ফ্লোরিডা ইন্টারন্যাশনাল ইউনিভার্সিটি এবং নর্থ ওয়েস্টার্ন ইউনিভার্সিটির স্নাতকোত্তর প্রোগ্রামে অংশ নেন। ১৯৯৯ থেকে ২০০০ সাল পর্যন্ত তিনি অর্থনীতিতে স্নাতকের ডিগ্রি অর্জনের জন্য তার আলমা ম্যাটারে ফিরে এসেছিলেন।
জানুয়ারি ২০০৫-এ মারিসোল এস্পিনোজা ইউনিয়ন ফর পেরু দলের সাথে যোগ দেন। ২০০৬ সালের সংসদীয় নির্বাচনে তিনি পিউরার প্রতিনিধিত্বকারী হিসেবে কংগ্রেসম্যান নির্বাচিত হন। ২০০৯ সালের জুলাই থেকে তিনি কংগ্রেসে জাতীয়তাবাদী বেঞ্চের স্পিকার ছিলেন। ২০১১ সালের রাষ্ট্রপতি নির্বাচনে এস্পিনোজা "পেরু উইনস" এর টিকেটে পেরুর প্রথম ভাইস প্রেসিডেন্ট প্রার্থী হিসেবে ওলান্টা হুমালার চলমান সঙ্গী ছিলেন। ৫ জুন হুমালা প্রেসিডেন্ট নির্বাচিত হন, এবং এস্পিনোজা প্রথম ভাইস প্রেসিডেন্ট ছিলেন ৫১.৫% ভোট নিয়ে, এবং ২৮ জুলাই ২০১১-এ দায়িত্ব গ্রহণ করেন।
এস্পিনোজা ২০১৫ সালের সেপ্টেম্বরে জাতীয়তাবাদী দল থেকে বেরিয়ে আসেন এবং এক মাস পর সংসদে পেরু উইনস বেঞ্চ ত্যাগ করেন। ২০১৬ সালের কংগ্রেসের নির্বাচনে তিনি এলায়েন্স ফর প্রোগ্রেজ স্লেটের হয়ে স্বাধীন হিসাবে কাজ করেন।
২০১৮ সালের পেরুভিয়ান অ্যাটর্নি জুয়ান ক্যারাসকো জানান যে সাংসদ জাভিয়ার ভ্যালাসেক্জ কুয়েজকুইন এবং হেক্টর বেছেরিল অপরাধমূলক সংস্থা ওয়াচিটুরোস দে তুমানকে রাজনৈতিক সমর্থন দেয়েছেন বলে সন্দেহ করেন।
২০১৮ সালের এপ্রিল মাসে সাপ্তাহিক প্রকাশনা হিল্ডব্রান্ড এন সাস ট্রেসে প্রকাশিত হয়েছিল যে একজন সুরক্ষিত সাক্ষী ঘোষণা করেছিলেন যে এডউইন ওভিয়েডো, লস ওয়াচিটুরোস দে তুমানের অপরাধের সংগঠনের অংশ হিসেবে অভিযুক্ত তিনি জাভিয়ের ভেলাসকিস কুইকুইন এবং মরিসোল এস্পিনোজাকে দুর্নীতির অর্থ প্রদান করেছিলেন।
আ'য়ানা কেশেলে ফিলিপস

আ'য়ানা কেশেলে ফিলিপস (জন্ম:১ সেপ্টেম্বর ১৯৯৫) হলেন ক্যারিবীয় অঞ্চলের অন্তর্গত ব্রিটিশ সাম্রাজ্যের আওতাধীন ব্রিটিশ ভার্জিন দ্বীপপুঞ্জের একজন মডেল যিনি ২০১৮ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন। তিনি ২০১৮ সালে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন।
আ'য়ানা কেশেলে ফিলিপস ব্রিটিশ ভার্জিন দ্বীপপুঞ্জের টরটলায় জন্মগ্রহণ করেন। তিনি এইচ ল্যাভিটি স্টাউট কমিউনিটি কলেজে পড়াশোনা করেছেন। এছাড়াও তিনি ডিজে হিসেবেও কাজ করে থাকেন।
২০১৭ সালের ৬ আগস্ট আ'য়ানা কেশেলে ফিলিপস ' মিস ব্রিটিশ ভার্জিন দ্বীপপুঞ্জ ২০১৭' প্রতিযোগিতায় হেলিনা হুলেটের সাথে যুগ্মভাবে দ্বিতীয় রানার আপ হিসেবে ঘোষিত হন। ২০১৭ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন খেপরা সিলভস্টার।
২০১৮ সালের ৫ আগস্ট আ'য়ানা কেশেলে ফিলিপস 'মিস ব্রিটিশ ভার্জিন দ্বীপপুঞ্জ ' খেতাব লাভ করেন।
তিনি ২০১৮ সালের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় অংশগ্রহণ করেন।
সথেয়ারি বাই

সথেয়ারি বাই (বাই সথেয়ারি নামেও পরিচিত ,খ্‌মের:ប៊ី សុធារី; জন্ম ৩ এপ্রিল ১৯৯৮) হলেন একজন কম্বোডীয় মডেল, যিনি ২০১৬ সালে 'মিস কম্বোডিয়া' খেতাব লাভ করেছিলেন। তিনি ২০১৭ সালে যুক্তরাষ্ট্রের লাস ভেগাসে মিস ইউনিভার্স ২০১৭ প্রতিযোগিতায় কম্বোডিয়ার প্রতিনিধিত্ব করেছিলেন। তিনি প্রথম কম্বোডীয় হিসেবে মিস ইউনিভার্স প্রতিযোগিতায় অংশ নিয়েছিলেন।
সথেয়ারি বাই ১৯৯৮ সালের এপ্রিল মাসের ৩ তারিখে কম্বোডিয়ার রাজধানী প্‌নম পেনে জন্মগ্রহণ করেন।
সথেয়ারি বাই ২০১৪ সালে মিস দক্ষিণ-পূর্ব এশিয়া প্রতিযোগিতায় অংশগ্রহণ করেন। প্রতিযোগিতায় বিজয়ী না হতে পারলেও তিনি 'মিস এলিগ্যান্স' ও 'বেস্ট ইন ইভনিং ওয়ার' শিরোনামের দুইটি উপ খেতাব লাভ করেন।
সথেয়ারি বাই ২০১৫ সালে সুপারমডেল ইন্টারন্যাশনাল প্রতিযোগিতায় অংশগ্রহণ করেন। প্রতিযোগিতায় তিনি দ্বিতীয় রানার আপ হিসেবে ঘোষিত হন।
সথেয়ারি বাই ২০১৬ সালে 'মিস কম্বোডিয়া' খেতাব লাভ করেন ও প্রথম কম্বোডীয় হিসেবে মিস ইউনিভার্স প্রতিযোগিতায় অংশগ্রহণের যোগ্যতা অর্জন করেন।
সথেয়ারি বাই যুক্তরাষ্ট্রের
লাস ভেগাস শহরে মিস ইউনিভার্স ২০১৭ প্রতিযোগিতায় কম্বোডিয়ার প্রতিনিধিত্ব করেছিলেন।
রোজালিয়া আর্তেগা

রোজালিয়া আর্তেগা সেরানো (জন্ম: ডিসেম্বর ৫, ১৯৫৬) একজন ইকুয়েডরীয় রাজনীতিবিদ যিনি ১৯৯৭ সালে কয়েকদিনের জন্য ভারপ্রাপ্ত রাষ্ট্রপতি হিসাবে দেশের প্রথম মহিলা প্রধান হিসাবে দায়িত্ব পালন করেছিলেন।
তিনি ইকুয়েডরের কইন্সে জন্মগ্রহণ করেন। ১৯৯৬ সালে রাষ্ট্রপতি হিসাবে আব্দাল বুকারাম নির্বাচনের পরে তিনি ভাইস প্রেসিডেন্ট হন। ৬ ফেব্রুয়ারি ১৯৯৭ সালে তাকে রাষ্ট্রপতি বুকারামকে কংগ্রেস শাসন করার জন্য অযোগ্য বলে ঘোষণা করা হয়। যেহেতু সংবিধান এই বিষয়ে অস্পষ্ট ছিল বুকারামের উত্তরসূরী কে হবেন এই বিতর্কে আর্তাগা ও কংগ্রেসের নেতা ফাবিয়ান আলার্কন আটকে যান। প্রাথমিকভাবে, কংগ্রেসের সমর্থনে আলার্কন শপথ নিলেন। তবে ৯ ফেব্রুয়ারি, আর্তেগা, যিনি ভাইস প্রেসিডেন্ট হিসাবে জোর দিয়েছিলেন যে তিনি রাষ্ট্রপতি হবেন, পরে তিনিই ইকুয়েডরের প্রথম মহিলা রাষ্ট্রপতি হিসাবে শপথ গ্রহণ করেছিলেন। দুই দিন পরে, ১১ ফেব্রুয়ারি কংগ্রেস ও সেনাবাহিনীর সমর্থনে আলার্কন আবার শপথ গ্রহণ করেন এবং আর্তেগা পদত্যাগ করেন।
আর্তেগা আলার্কনের সাথে সংঘর্ষ চালিয়ে যাচ্ছিল এবং মার্চ ১৯৯৮ সালে তার ভাইস প্রেসিডেন্ট পদ থেকে পদত্যাগ করেছিলেন।তারপরে তিনি ১৯৯৮ সালের মে মাসে অনুষ্ঠিত নির্বাচনে রাষ্ট্রপতি পদে দাড়িয়েছেন, তবে ভোটের মাত্র ৩% পান।
আর্তেগা ২০০৭ পর্যন্ত আমাজন সহযোগিতা চুক্তি সংস্থার মহাসচিব ছিলেন এবং তিনি এনসাইক্লোপিডিয়া ব্রিটানিকার সম্পাদকীয় বোর্ডের একজন সদস্য।
তিনি ইকুয়েডর সরকার থেকে বার্ষিক 48690 ডলার আজীবন পেনশন পান।
শাজনীন তাসনিম রহমানকে খুন

শাজনীন তাসনিম রহমান হত্যাকাণ্ডটি ঢাকায় শাজনিন তাসনিম রহমানের ধর্ষণ ও হত্যার ঘটনায় ঘটেছিল, যা একটি "উত্তেজনাপূর্ণ" মামলা হয়ে দাঁড়িয়েছিল।
শাজনীন তাসনিম রহমান ছিলেন ট্রান্সকম গ্রুপের প্রতিষ্ঠাতা ও চেয়ারম্যান লতিফুর রহমানের মেয়ে। তিনি ১৯৯৮ সালে ১৫ বছর বয়েসি এবং ঢাকায় স্কলাস্টিকার একজন ছাত্রী ছিলেন।
১৯৯৮ সালের ২৩ এপ্রিল ঢাকার গুলশানের তার বাসায় শাজনিন তাসনিম রহমানকে ধর্ষণ ও হত্যা করা হয়। তাকে ২০ বার ছুরিকাঘাত করা হয়। তার দেহ গৃহকর্মী মোসলেম হাউলাদারের সাহায্যের মাধ্যমে খুজে পাওয়া যায়। তখন বাড়িতে একটি অনু্ষ্ঠান চালু ছিল।
তার বাবা ২৪ এপ্রিল ১৯৯৮ সালে গুলশান থানায় একটি মামলা দায়ের করেন। ৪ সেপ্টেম্বর ১৯৯৮ তারিখে ফৌজদারি তদন্ত বিভাগ নারী ও শিশু নির্যাতন প্রতিরোধ আইনের অধীনে একটি মামলা দায়ের করে। ৬ ডিসেম্বর ১৯৯৮ তারিখে ছয়জন অভিযুক্তের বিরুদ্ধে অভিযোগ দাখিল করা হয়। ১৩ এপ্রিল ১৯৯৯ সালে হত্যা ও ধর্ষণের অভিযোগ গঠন করা হয়েছিল। ৬ জুলাই ১৯৯৯ তারিখে বাংলাদেশ হাইকোর্টের বিচারপতি মোহাম্মদ আবদুল করিম ও বিচারপতি এ বি এম খায়রুল হক অতিরিক্ত মহানগর দায়রা জজ আদালতে নারী ও শিশু নির্যাতন প্রতিরোধ ট্রাইব্যুনালে হত্যা মামলায় মামলাটি দাখিল করেন।অভিযুক্তরা হাইকোর্টের রায়ের আপিল করেন। ১১ নভেম্বর ১৯৯৯  তারিখে প্রধান বিচারপতি মোস্তফা কামাল, বিচারপতি লতিফুর রহমান, এএম মাহমুদুর রহমান, এবং মাহমুদুল আমিন চৌধুরীর নেতৃত্বে গঠিত চার সদস্যের আপিল বিভাগের বেঞ্চ অভিযুক্তদের আবেদন প্রত্যাখ্যান করে।
অভিযুক্তরা হচ্ছে শহীদুল ইসলাম, গৃহকর্মী, ঠিকাদার সৈয়দ সাজ্জাদ মইনউদ্দীন হাসান, তার সহকারী বাদল ও সুনামী শানিরাম মণ্ডল। অপর দুই আসামি ছিলেন ইসমত খাতুন মিনু ও পারভিন। ২০০৩ সালের ২ সেপ্টেম্বর নারী ও শিশু নির্যাতন প্রতিরোধ ট্রাইবুনাল কর্তৃক ছয়জনকে মৃত্যুদন্ড দেওয়া হয়। ১০ জুলাই ২০০৬ তারিখে বাংলাদেশ হাইকোর্ট অভিযুক্তদের মৃত্যুদণ্ড স্থগিত করে এবং শনিরাম মণ্ডলকে মুক্তি দেয়। ২৬ এপ্রিল ২০০৯ এ আপীল বিভাগ অভিযুক্তদের ছেড়ে দেয়ার আবেদন গ্রহণ করে। ২ আগস্ট ২০১৬ সালে শহীদুল ইসলাম ব্যতীত সকল অভিযুক্তকে বাংলাদেশ সুপ্রীম কোর্ট অব্যাহতি দেয়। গাজীপুরের কাশিমপুর উচ্চ নিরাপত্তা সম্পন্ন কারাগারে রাত ৯:৪৫ মিনিটে ২৯ নভেম্বর ২০১৭ তারিখে শহীদুল ইসলামকে ফাঁসি দেয়া হয়।
আদিনা বাস্তিদাস

আদিনা মের্সেদেস বাস্তিদাস কাস্তিইয়ো (জন্ম ১১ জুন ১৯৪৩) ভেনেজুয়েলার একজন অর্থনীতিবিদ ও পূর্বে রাজনীতিতে সক্রিয় ব্যক্তি। ২৪ ডিসেম্বর ২০০০-এ রাষ্ট্রপতি উগো চাবেস কর্তৃক তিনি ভেনেজুয়েলার উপরাষ্ট্রপতি নিযুক্ত হন এবং ১৩ জানুয়ারী ২০০২ পর্যন্ত দেশের ইতিহাসে উপরাষ্ট্রপতি পদে নিয়োগ পাওয়া প্রথম নারী তিনি। পরে তিনি উৎপাদন ও বাণিজ্য মন্ত্রী নিযুক্ত হন।
পাশাপাশি তিনি ওয়াশিংটন ডিসির ইন্টার-আমেরিকান ডেভেলপমেন্ট ব্যাংক এ ভেনেজুয়েলার বলিভারিয়ান প্রজাতন্ত্রের পরিচালকও ছিলেন।
বিবিসি অনুসারে, বাস্তিদাসকে বিতর্কিত বামপন্থী সদস্য বলে মনে করা হয়; তিনি ভেনেজুয়েলার বেসরকারি খাতের একজন বিশিষ্ট সমালোচক হিসাবে বিবেচিত। বিবিসির মতে, রাষ্ট্রপতি চাবেসের অর্থনৈতিক নীতির বিরুদ্ধে বিক্ষোভের কয়েক সপ্তাহ পর বাণিজ্যমন্ত্রী হিসাবে তার নিয়োগ, চাবেস সরকারের বিরুদ্ধে আরো বিপ্লবী পরিস্থিতি দেখা যায়। চাবেস তাকে "প্রথম শ্রেণীর বিপ্লবী" বলে অভিহিত করেছেন," এবং তার কাজ "ব্যতিক্রমী" বলে গন্য করেন।
৮ নভেম্বর, ২০০১-এ কারাকাসে অনুষ্ঠিত সভ্যতার বিষয়ে সংলাপে ল্যাটিন আমেরিকান ও ক্যারিবিয়ানদের সম্মুখে, বাস্তিদাস বলেছেন:
১৩ জনুয়ারি ২০১৫-এ,তার ছেলের টুইটার একাউন্টের বর্ণনা অনুযায়ী, বাস্তিদাস কারাকাসে তার প্যান্টহাউসে চুরি এবং ডাকাতির বিষয় ছিল। তিনি এই ঘটনা সম্পর্কে কোনো পাবলিক বিবৃতি দিতে অস্বীকার করেন।
রাজা আলী খান

উস্তাদ রাজা আলী খান (জন্ম: ৮ আগস্ট, ১৯৬২) হচ্ছেন একজন ভারতীয় কাসুর পটিয়াল ঘরানার শাস্ত্রীয় গায়ক। 
রজা আলী খান পাকিস্তানের করাচিতে, হিন্দুস্তানী শাস্ত্রীয় গায়ক মুনাওয়ার আলী খানের ঘরে জন্মগ্রহণ করেন। তার পিতা বড়ে গোলাম আলী খানের পুত্র ছিলেন। রজা আলী খান প্রাথমিক প্রশিক্ষণ তার পিতামহ থেকে নেন তারপর তার পিতা থেকে গ্রহণ করেন। তিনি তার পিতার কনসার্টে অনুষঙ্গীও।
রাজা আলী খান খায়াল, থুমরী, দাদরা, গজল, গীত, সোজখানি, নোয়া খানি এবং মানকাবত পারফর্ম করে থাকেন।
১৯৭৭ সালে যুব উৎসবে, কলকাতা ইডেন গার্ডেন স্টেডিয়ামে তিনি তার প্রথম একক পারফরম্যান্স প্রদর্শন করেন।
তিনি গোলাম আলীর জন্য গজল রচনা করেন যেটি ভেনাস কর্তৃক 'মুডস অ্যান্ড ইমোশনস' নামে মুক্তি পায় এবং পিনাজ মাসানির জন্যও গজল রচনা করেন, যা পলিডোর কর্তৃক 'ধারকান' নামে মুক্তি পায়। তিনি চার বছর ধরে 'ভেনাস'-এর প্রধান সঙ্গীত পরিচালক ছিলেন। তিনি 'বিন্দিয়া' নামের একটি টেলিফিল্মের জন্য সঙ্গীত লিখেন যা দূরদর্শন প্রযোজনা করেছিন এবং উমা বাসুদেবা পরিচালনা করেছিলেন।
মার্তা স্তেপিয়েন

মার্তা মাগদালেনা স্তেপিয়েন (জন্ম ১০ মার্চ ১৯৯৪) হলেন পোল্যান্ডে জন্মগ্রহণকারী এক কানাডীয় মডেল, যিনি মিস ইন্টারন্যাশনাল কানাডা ২০২৭ ও মিস ইউনিভার্স কানাডা ২০১৮ খেতাব লাভ করেছিলেন। তিনি জাপানের টোকিওতে মিস ইন্টারন্যাশনাল ২০১৭ প্রতিযোগিতায় ও থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় কানাডার প্রতিনিধিত্ব করেছেন। তিনি মিস ইউনিভার্স ২০১৮ প্রতিযোগিতায় সেরা দশ প্রতিযোগীর একজন হিসেবে ঘোষিত হয়েছিলেন।
মার্তা স্তেপিয়েন পোল্যান্ডের ওয়ারশতে জন্মগ্রহণ করেন। তিনি বেড়ে উঠেছেন কানাডার অন্টারিও প্রদেশের উইন্ডসরে। তিনি সেন্ট ক্লেয়ার কলেজে বায়োমেডিকেল ইঞ্জিনিয়ারিং বিষয়ে পড়াশোনা করছেন ও সেখানে গবেষক হিসেবেও কাজ করছেন। তিনি ফরাসি, পোলিশ, জার্মান ও ইংরেজি ভাষায় কথা বলতে পারেন। তিনি মডেল হিসেবেও কাজ করে থাকেন।
মার্তা স্তেপিয়েন ২০১৭ সালে মিস ইউনিভার্স কানাডা প্রতিযোগিতায় প্রথম রানার আপ হিসেবে ঘোষিত হন। 
মার্তা স্তেপিয়েন জাপানের রাজধানী টোকিওতে মিস ইন্টারন্যাশনাল ২০১৭ প্রতিযোগিতায় কানাডার প্রতিনিধিত্ব করেছিলেন।
মার্তা স্তেপিয়েন কলম্বিয়াতে রেইনাদো ইন্টারন্যাসিওনাল দেল ক্যাফে ২০১৮ প্রতিযোগিতায় কানাডার প্রতিনিধিত্ব করেছিলেন। তিনি বিজয়ী না হলেও 'ভিরেইনা' শিরোনামের একটি উপ খেতাব লাভ করেন।
মার্তা স্তেপিয়েন ২০১৮ সালের মিস ইউনিভার্স কানাডা প্রতিযোগিতায় দক্ষিণ অন্টারিওর প্রতিনিধিত্ব করেছিলেন। প্রতিযোগিতায় তিনি বিজয়ী হন। ২০১৮ সালের ১৮ আগস্ট তিনি তার বিজয়ী মুকুট গ্রহণ করেন।
তিনি ২০১৮ সালের ডিসেম্বর মাসে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় কানাডার প্রতিনিধিত্ব করেছিলেন এবং সেরা দশ প্রতিযোগীর একজন হিসেবে ঘোষিত হয়েছিলেন।
শামা সরয়াত রহমান

শামা সরয়াত রহমান একজন ব্রিটিশ গায়ক, গান লেখক, ফিল্মমেকার, গল্পকার।
শামা রহমান আরব আমিরাতে জন্মগ্রহণ করেন। তার পিতা ছিলেন ডাক্তার এবং মাতা ছিলেন সংগীত শিল্পী। তিনি তিন মহাদেশে বসবাস করেছেন। 
শামা লন্ডন বিশ্ববিদ্যালয় কলেজ থেকে মলিকুলার বায়োলজিতে পড়েন। তিনি ইমপেরিয়াল কলেজ এবং গোল্ডস্মিথ কলেজে এবং রয়েল কলেজ থেকে পিএইচডি সম্পন্ন করেন। 
২০১০-২০১১ সালে বিবিসি টিভি সিরিজ বিশ্বাস'এ 'জারা রহমান'চরিত্রে অভিনয় করেন। এটি বাংলাদেশ এবং ইংল্যান্ড অভিনীত প্রথম টিভি সিরিজ। এটি দক্ষিণ এশিয়ার প্রথম অতিপ্রাকৃতিত ডিটেকটিভ ধারাবাহিক।
চিকাটি গাদিলো চিতাক্‌কট্টুডু

চিকাটি গাদিলো চিতাক্‌কট্টুডু ২০১৯ সালের একটি যৌন হাস্যরসাত্মক তেলুগু চলচ্চিত্র। এটি পরিচালনা করেছেন সন্তোষ পি. জয়কুমার। চলচ্চিত্রটি মুক্তির আগে হাস্যরসাত্মক ট্রেলারটিএ জন্য অনেকের মনোযোগ আকর্ষণ করছিল। এটি জয়কুমার পরিচালিত তামিল চলচ্চিত্র "ইরাট্টু আরায়িল মুরাট্টু কুত্‌তু" এর পুননির্মাণ।
শ্রদ্ধা শাশীদার

শ্রদ্ধা শাশীদার (৩ সেপ্টেম্বর ১৯৯৬) ভারতীয় সুন্দরী প্রতিযোগিতা বিজয়ী মিস ডিভা - ২০১৭ জিতেছিলেন তিনি ২০১৭ সালে যুক্তরাষ্ট্রের লাস ভেগাসে মিস ইউনিভার্স ২০১৭ প্রতিযোগিতায় ভারত-এর প্রতিনিধিত্ব করেছিলেন।
শ্রদ্ধা শাশীদার ভারতের চেন্নাইয়ের জন্মগ্রহণ করেন। তিনি আর্মি পাবলিক স্কুল, দেওলি, নাশিক স্কুলে পড়েন এবং মুম্বাইয়ের সোফিয়া কলেজে ভর্তি হন এবং গণমাধ্যমের উপর ডিগ্রি অর্জন করেন।
শ্রদ্ধা মিস ডিভা ইন্ডিয়া ২০১৭ শিরোপা জিতেন এবং ২০১৬-এর মিস ডিভা ইন্ডিয়া রোশমিথা হারিমুর্থী তাকে মুকুট পরিয়ে দেন।
শ্রদ্ধা শাশীদার যুক্তরাষ্ট্রের লাস ভেগাস শহরে অনুষ্ঠিত মিস ইউনিভার্স ২০১৭ প্রতিযোগিতায় ভারতের প্রতিনিধিত্ব করেছিলেন।
সংঘমিত্রা বন্দ্যোপাধ্যায়

সংঘমিত্রা বন্দ্যোপাধ্যায় (৮ আগস্ট ১৯৫৬ - ২৭ অক্টোবর ২০১৬) ছিলেন একজন ভারতীয় বাংলা চলচ্চিত্র অভিনেত্রী। তিনি ১৯৯১ সালে তার অভিনয় জীবন শুরু করেন। তিনি ২০১৬ সালের অক্টোবরে ৬০ বছর বয়সে ক্যান্সারে আক্রান্ত হয়ে মারা যান। "লাঠি", "মিত্তির বাড়ির বউ", "সাথী", "একবার বল ভালোবাসি", "পিতা স্বর্গ পিতা ধর্ম" তার অভিনীত জনপ্রিয় ও উল্লেখযোগ্য সিনেমা।
সমান্তরাল (চলচ্চিত্র)

সমান্তরাল ২০১৭ সালের একটি ভারতীয় বাংলা সাইকোলজিক্যাল ড্রামা চলচ্চিত্র।এটি পার্থ চক্রবর্তী দ্বারা পরিচালিত ।এতে পরমব্রত চট্টোপাধ্যায় এবং ঋদ্ধি সেন অভিনয় করেছেন। এটি সেরা চলচ্চিত্র (সমালোচকদের মতে) ২০১৮ ফিল্মফেয়ার পুরস্কারে মনোনীত হয়েছিল। পরমব্রত শ্রেষ্ঠ অভিনেতার মনোনয়ন পেয়েছেন শীর্ষস্থানীয় ভূমিকা (পুরুষ) - শ্রেষ্ঠ অভিনেতা (পুরুষ) জনপ্রিয় এবং সমালোচক পুরস্কারের জন্য। 
অর্ক (ঋদ্ধি সেন ) তার মামাবাড়ির পরিবারের সাথে দেখা করার জন্য তার 'মামারবাড়ী' (মা-ছেলের বাড়ি) ফিরে আসে। সেখানে সে তার দ্বিতীয় মামা সুজন ( পরামব্রত চট্টোপাধ্যায় ) কে দেখে, যে সবসময় তার মানসিক প্রতিবন্ধকতার কারণে ঘরের মধ্যে তালাবদ্ধ। অর্ক‌ তার দাদু ( সৌমিত্র চট্টোপাধ্যায়ের ) কাছ থেকে কিছু সময়ের জন্য সুজনকে বাড়ি থেকে বাইরে নিয়ে যাওয়ার অনুমতি নেয়।যাতে তার অন্য় মামা ( কুশল চক্রবর্তী এবং অনিন্দ্য ব্যানার্জী) এবং মামি ( তনুশ্রী চক্রবর্তী ) এর আপত্তি ছিল। অর্ক তার মামাকে ঘনিষ্ঠভাবে দেখে, সে বুঝতে পারে যে তার সাথে কিছু ভুল হয়েছে এবং তার পরিবার কিছু লুকিয়ে রাখছে। অবশেষে প্রকাশ পায় যে মামা সুজন ট্রান্সজেন্ডার এবং পরিবার সর্বদা এই পরিচয়টি বাইরের বিশ্বের থেকে লুকিয়ে রাখতে চেয়েছিল। মামা সুজন আত্মহত্যা করেন এবং তার অত্যাচারী ছোট ভাই (অনিন্দ্য ব্যানার্জী )কে তার চোখ দান করে।
কেইটলিন টাইসন

কেইটলিন টাইসন (জন্ম ১০ এপ্রিল ১৯৯৪) হলেন ক্যারিবীয় অঞ্চলে ব্রিটিশ সাম্রাজ্যের আওতাধীন কেম্যান দ্বীপপুঞ্জের একজন মডেল ও অভিনেত্রী, যিনি ২০১৮ সালে 'মিস কেম্যান দ্বীপপুঞ্জ' খেতাব জিতেছিলেন এবং ২০১৮ সালে মিস ইউনিভার্স প্রতিযোগিতায় কেম্যান দ্বীপপুঞ্জের প্রতিনিধিত্ব করেছিলেন।
কেইটলিন টাইসন কেম্যান দ্বীপপুঞ্জের রাজধানী জর্জটাউনে ১০ এপ্রিল ১৯৯৪ সালে জন্মগ্রহণ করেন এবং জর্জটাউনেই বেড়ে উঠেছেন। তিনি যুক্তরাষ্ট্রের নিউইয়র্কের ম্যানহাটনে আমেরিকান ইন্সটিটিউট অব ফাইন আর্টসে পড়াশোনা করেছেন।
কেইটলিন টাইসন ২০১৮ সালের আগস্ট মাসের ১১ তারিখে 'মিস কেম্যান দ্বীপপুঞ্জ' খেতাব লাভ করেন। তার পূর্বে ২০১৭ সালে 'মিস কেম্যান দ্বীপপুঞ্জ' খেতাব লাভ করেছিলেন অ্যানিকা কোলোনি।
কেইটলিন টাইসন ২০১৮ সালের ডিসেম্বরে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় কেম্যান দ্বীপপুঞ্জের প্রতিনিধিত্ব করেছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।
ছাইরঙা বুলবুল

ছাইরঙা বুলবুল () ("Hemixos flavala") বা কালো-ধূসর বুলবুলি বুলবুলি পরিবারভুক্ত গায়ক পাখি। এটি ভারতীয় উপমহাদেশ ও দক্ষিণ-পূর্ব এশিয়ার বাংলাদেশ, ভারতের আসাম, মেঘালয়, ভুটান, নেপাল, মিয়ানমার, কম্বোডিয়া, থাইল্যান্ড, লাওস, ভিয়েতনাম, মালয়েশিয়া, ইন্দোনেশিয়া, ও সিঙ্গাপুরে দেখতে পাওয়া যায়।
স্ত্রী-পুরুষ দেখতে একইরকম। এটি দৈর্ঘ্য ২০-২১ সেন্টিমিটার। মাথায় কালো-ধূসর ঝুঁটি থাকে। গলা সাদা রঙের। চোখের পিছনে অংশ হালকা বাদামি। ঠোঁটের গোড়া থেকে চোখের নিচ পর্যন্ত কালো। পিঠ থেকে লেজের উপরাংশ পর্যন্ত কালচে-ধূসর। লেজ কালচে-বাদামি। ডানা উজ্জ্বল জলপাই। ডানার গোড়ার দিকে কালো টান। বুক, পেট ও লেজতল ধূসর-সাদা। ঠোঁট ও পা কালচে।
এদের প্রাকৃতিক আবাসস্থল ক্রান্তীয় আর্দ্র নিম্নভূমির বন বা ক্রান্তীয় আর্দ্র পার্বত্য অরণ্য। স্বভাবে চঞ্চলমতি এরা। ফুলের মধু, ছোট ফল-ফলাদি কিংবা পোকামাকড় এদের প্রধান খাদ্য। প্রজনন মৌসুম এপ্রিল থেকে জুলাই। গাছের নিচু ডালে পেয়ালা আকৃতির বাসা বাঁধে। ডিম পাড়ে ২-৩টি। ডিম ফুটতে সময় লাগে ১২-১৫ দিন।
অবনী দেওড়া

আভানি দাভাডা ৩৩ বছর বয়সী টাটা গ্রুপের "টাটা স্টারবক্সের" প্রথম সর্ব কনিষ্ঠ সিইও । তিনি ২০১৪ সালের খাদ্য ও পানীয়ে সর্বোচ্চ মহিলা উদ্ভাবক তালিকায় ফরচুন এবং "ফুড অ্যান্ড ওয়াইনের" তালিকায় ১৩তম স্থানে রয়েছেন। তিনি ১৮ ডিসেম্বর ২০১৫ তারিখে সুমি ঘোষের জন্য পদত্যাগ করেন। বর্তমানে তিনি গোবরেজ ন্যাচারাল বাস্কেটের ব্যবস্থাপনা পরিচালক। দাভাডা বড় হয়েছেন মুম্বাইয়ে এবং "নরসী মঞ্জি ইনস্টিটিউট অব ম্যানেজমেন্ট স্টাডিজ" থেকে ব্যাচেলর অব বিজনেস এডমিনিস্ট্রেশনে মাস্টার্স ডিগ্রি সম্পূর্ণ করেছেন। সিইও পদে উন্নীত হওয়ার আগে, তিনি টাটার প্রশাসনিক পরিষেবাদি, ইন্ডিয়ান হোটেল কোম্পানি (আকা তাজ হোটেল) এবং ইনফিনিটি রিটেইল লিমিটেড সহ টাটা গ্রুপের অন্যান্য কোম্পানিতে কাজ করেছেন। তিনি মহিলাদের জন্য সুবিধা বান্ধব কর্মস্থল তৈরি নিয়ে কাজ করছেন। দাভাডা কেবল সবচেয়ে কম বয়সী নয় বরং একমাত্র মহিলা যিনি টাটা গ্রুপে ১০০ বিলিয়ন ডলারের ব্যবসায়ে রয়েছেন।
আন্দ্রেয়া ডায়াজ

আন্দ্রেয়া ডায়াজ নিকোলাস (জন্ম: ২৬ অক্টোবর ১৯৯১) হলেন ভেনিজুয়েলায় জন্ম নেওয়া এক চিলিয়ান মডেল যিনি ২০১৮ সালে মিস ইউনিভার্স চিলি খেতাব লাভ করেন। তিনি মিস ইউনিভার্স ২০১৮ প্রতিযোগিতায় চিলির প্রতিনিধিত্ব করেন।
আন্দ্রেয়া ডায়াজ ১৯৯১ সালের ২৬ অক্টোবর ভেনিজুয়েলার কারাবোবো রাজ্যের রাজধানী ভ্যালেন্সিয়ায় জন্মগ্রহণ করেন। তার মা জন্মেছিলেন ভেনিজুয়েলায় এবং তার বাবা জন্মেছিলেন চিলিতে। ছোটবেলা বেড়ে উঠেছেন চিলির রাজধানী সান্তিয়াগোতে। তিনি সাংবাদিকতার পাশাপাশি মডেলিংও করেন।
২০১৮ সালের আগস্ট মাসের ১৯ তারিখে আন্দ্রিয়া ডায়াজ "মিস ইউনিভার্স চিলি" খেতাব লাভ করেন। ফলশ্রুতিতে তিনি মিস ইউনিভার্স ২০১৮ প্রতিযোগিতায় চিলির প্রতিনিধিত্ব করার সুযোগ পান।
আন্দ্রেয়া ডায়াজ থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় চিলির প্রতিনিধিত্ব করেছেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।
মিলেনা হারিতো

মিলেনা হারিতো (জন্ম ৪ অক্টোবর ১৯৬৬) একজন আলবেনিয় রাজনীতিবিদ এবং আলবেনিয়ার সমাজতান্ত্রিক পার্টির সদস্য।
তিনি সেপ্টেম্বর ২০১৩ থেকে সেপ্টেম্বর ২০১৭ পর্যন্ত উদ্ভাবন ও জনপ্রশাসন মন্ত্রী হিসেবে নিযুক্ত ছিলেন। তিনি বর্তমানে পশ্চিম বল্কান অঞ্চলে ছয় দেশের আঞ্চলিক অর্থনৈতিক অঞ্চল নির্মাণে আলবেনিয়ার প্রতিনিধিত্ব করেন।
তিনি ১৯৮৯ সালে কম্পিউটার বিজ্ঞানের উপর তিরানা বিশ্ববিদ্যালয় থেকে স্নাতক হন এবং গবেষণা প্রকৌশলী হন। তিনি ১৯৯১ সালে ফ্রান্সের উদ্দোশ্যে আলবেনিয়া ছেড়ে যান যেখানে তিনি পিয়ের ও মারি ক্যুরি বিশ্ববিদ্যালয় থেকে ১৯৯৩ সালে যোগাযোগ ও তথ্য প্রযুক্তির উপর বিশেষ স্নাতক গবেষণায় ডিপ্লোমা পাস করেছিলেন। চার বছর পর, তিনি ডক্টরেট ডিগ্রী প্রাপ্ত হন।
তার গবেষণার পর তিনি ন্যাশনাল সেন্টার ফর টেকনোলজি স্টাডিজ (সিএনইটি) তে যোগ দেন, তারপর ফ্রান্সের অরেঞ্জ এসএ এর বিভিন্ন পদে অবস্থান করেন।
তিনি ২০১২ সালে আলবেনিয়ার রাজনীতিতে প্রবেশ করেন এবং ২০১৩ সালে তিনি আলবেনিয়ার সংসদ-এ নির্বাচিত হন।
২৩জুন, ২০১৩ সালের সংসদীয় নির্বাচনের পর কেন্দ্রীয় বামপন্থী দল জয়ী হলে তিনি ১৫ সেপ্টেম্বর, ২০১৩-এ সমাজতান্ত্রিক প্রধানমন্ত্রী এডি রামার সরকারের উদ্ভাবন ও জন প্রশাসন মন্ত্রী নিযুক্ত হন।
তিনি ইউরোপীয় ইউনিয়নের (ইইউ) ইন্টিগ্রেশন প্রক্রিয়ার শর্তগুলির মধ্যে অন্যতম, সিভিল সার্ভিসের নিয়োগ ও কর্মজীবনের মতো অনেক সংস্কারের নেতৃত্ব দেন। ন্যাশনাল স্কুল অফ অ্যাডমিনিস্ট্রেশন (ইএনএ) -এর সাথে একটি অংশীদারত্ব আলবেনিয়ান একাডেমী অফ পাবলিক অ্যাডমিনিস্ট্রেশনকে (এএসপিএ) শক্তিশালী করতে সহায়তা করেছে।
২০১৬ সালে, তিনি ডিজিটাল সরঞ্জাম ব্যবহার করে তিনি পাবলিক সেবা প্রক্রিয়া এবং মান রূপান্তর আইন পাস করেন। এই উদ্ভাবনী সংস্কার আন্তর্জাতিক প্রকাশনার বিষয় হয়েছে। তিনি ডিজিটাল টেরেস্ট্রিয়াল টেলিভিশনের রূপান্তর, মোবাইল অপারেটরদের জন্য থ্রিজি প্রযুক্তি থেকে ৪জি রূপান্তর এবং ইতালীয় সরকারের সহায়তায় স্টার্ট-আপগুলির জন্য সহায়তা প্রক্রিয়া সৃষ্টি করেন।
মিলেনা হারিতো "ইসিডোর শেতেতো"কে বিয়ে করেছেন এবং তাদের দুই সন্তান রয়েছে।
মেইজু কিন

মেইজু কিন (চীনা: 秦美苏; জন্ম ৩ জানুয়ারি ১৯৯৪) হলেন একজন চীনা মডেল, যিনি মিস ইউনিভার্স চীন ২০১৮ খেতাব লাভ করেছিলেন এবং মিস ইউনিভার্স ২০১৮ প্রতিযোগিতায় চীনের প্রতিনিধিত্ব করেছিলেন।
মেইজু কিন জন্মেছিলেন চীনের লিয়াওনিং প্রদেশের আনশানে, ১৯৯৪ সালের ৩ জানুয়ারিতে। তিনি বর্তমানে সাংহাইতে বাস করেন।
মেইজু কিন কানাডার এডমন্টনের আলবার্টা বিশ্ববিদ্যালয় থেকে গণিতের উপরে স্নাতক ডিগ্রি লাভ করেছেন।
মেইজু কিন মিস ইউনিভার্স চীন ২০১৭ প্রতিযোগিতায় দ্বিতীয় রানার আপ হিসেবে ঘোষিত হন। সেবার মিস ইউনিভার্স চীন খেতাব লাভ করেছিলেন রোজেটে কিউ।
মেইজু কিন ২০১৮ সালের এপ্রিল মাসের ১৮ তারিখে মিস ইউনিভার্স চীন খেতাব লাভ করেন। ফলশ্রুতিতে তিনি মিস ইউনিভার্স ২০১৮ প্রতিযোগিতায় চীনের প্রতিনিধিত্ব করার সুযোগ লাভ করেন।
মেইজু কিন ২০১৮ সালে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় চীনের প্রতিনিধিত্ব করেছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।
গরুড় বিষ্ণু কাঞ্চনা মূর্তি

<nowiki> </nowiki>গরুড় বিষ্ণু কাঞ্চনা মূর্তি (অথবা জিডব্লিউকে মূর্তি ) হল ১২১ মিটার লম্বা মূর্তি ।যা গরুড় বিষ্ণু কেনচনা কালচারাল পার্কে অবস্থিত। এটি নিওমান নুয়ারতা দ্বারা ডিজাইন কৃত ।২০১৮ সালের সেপ্টেম্বরে এর উদ্বোধন করা হয়। স্মৃতিস্তম্ভের মোট উচ্চতা , ৪৬ মিটার বেস স্তম্ভমূল সহ । মূর্তিটি স্ট্যাচু অফ লিবার্টির থেকে প্রায় ৩০ মিটার উঁচু, কিন্তু লিবার্টি লম্বা ও পাতলা এবং গরুড় প্রায় ততটাই চওড়া যতটা প্রশস্ত - এর পক্ষপ্রসার ৬৪ মি। এই মূর্তিটি ইন্দোনেশিয়ার সবচেয়ে লম্বা মূর্তি হিসেবে নির্মিত হয়েছিল, যা অমৃত অনুসন্ধান সম্পর্কে হিন্দু পৌরাণিক কাহিনী দ্বারা অনুপ্রাণিত হয়েছিল। এই পৌরাণিক কাহিনী অনুসারে, গরুড় তার ক্রীতদাসী মাকে মুক্ত করার জন্য অমৃত ব্যবহার করার বিনিময়ে বিষ্ণুর বাহন হতে সম্মত হন। ২০১৮ সালের ৩১ জুলাই এই স্মৃতিস্তম্ভটি সমাপ্ত হয়েছিল । ২০১৮ সালের ২২ সেপ্টেম্বর ইন্দোনেশিয়ার রাষ্ট্রপতি জোকো উইডোডোও এর উদ্বোধন করেন। 
মূর্তি নির্মাণের জন্য আঠারো বছর এবং প্রায় ১০০ মিলিয়ন ডলার লেগেছিল। জিডব্লিউকে কে ১৯৯০ সালে নিওমান নুয়ারতা পর্যটন মন্ত্রী জোওপ আভে, বিদ্যুৎ মন্ত্রী আইবি সুদজানা ও বালির গভর্নর আইবি ওকাকার অধীনে এর পরিকল্পনা করেছিলেন। মূর্তি নির্মাণের যুগান্তকারী ঘটনা ১৯৯৭ সালে অনুষ্ঠিত হয়েছিল। ১৯৯০ এর দশকের শেষের দিকে এই প্রকল্পটি বৈশ্বিক অর্থনৈতিক সংকটের সংমিশ্রণ শক্তির দ্বারা হঠাৎ স্থগিত হয়েছিল।এর নির্মাণ কাজ ২০১৩ সালে ষোল বছরের বিরতির পরে পুনরায় শুরু হয়।যখন সম্পত্তি ডেভেলপার পিটি আলম সুতারা রয়্যালটি টিবিকে (এএসআর) মূর্তি ও প্রকল্প নির্মাণের জন্য অর্থায়ন করতে রাজি হয়। স্মৃতিস্তম্ভের ধারণাটি বিতর্ক ছাড়া ছিল না। দ্বীপের ধর্মীয় কর্তৃপক্ষ অভিযোগ করে যে এর বিশাল আকার দ্বীপটির আধ্যাত্মিক ভারসাম্যকে ব্যাহত করতে পারে এবং তার বাণিজ্যিক প্রকৃতি অনুপযুক্ত । তবে কিছু দল প্রকল্পটির সাথে একমত হয়। কারণ এটি নতুন পর্যটক আকর্ষণ করবে। 
মূর্তিটি পশ্চিম জাভার ৭৫৪ বিচ্ছিন্ন মডিউল এ নির্মিত হয়েছিল এবং তারপর এটি বালির বানদুং এ স্থানান্তরিত হয়েছিল। ক্রেনের সর্বাধিক লোড মিটমাট করার জন্য মডিউলগুলি ১,৫০০ ছোট টুকরতে কেটে ফেলা হয়েছিল। বিস্ময়কর শিল্পকর্মের উপর স্থাপিত শেষ টুকরাটি তার লেজে ছিল। যা মূর্তির সর্বোচ্চ বিন্দুতে অবস্থিত। গরুড়ের আকৃতি এত জটিল যে প্রকৌশলীরা একে সমর্থনকারী কাঠামোর বিশেষ সংযোজকগুলিকে ডিজাইন করেন।যাতে একই সাথে ১১ টি বড় স্টিলের গার্ডার একসঙ্গে আছে। তবে স্বাভাবিক নির্মাণ জয়েন্টগুলিতে চার বা ছয়টি গার্ডার রয়েছে। গরুড় বিষ্ণু কাঞ্চনা মূর্তিটি ঝড় ও ভূমিকম্প প্রতিরোধের জন্য ডিজাইন করা হয়েছে এবং পরবর্তী ১০০ বছরের জন্য এটি টিকে থাকার আশা করা হচ্ছে। 
সম্পূর্ণ স্মৃতিস্তম্ভটি ২১ তলা ভবনের সমান লম্বা। এটি ইন্দোনেশিয়ার সবচেয়ে ভারী মূর্তি ।এর ওজন ৪০০০ টন । শিল্পকর্মটি তামা ও পিতল দিয়ে তৈরি হয়েছে ।এটি ২১,০০০ ইস্পাত বার এবং ১৭০,০০০ ব্ল‌োট দ্বারা সমর্থিত। মূর্তিটি তামা এবং পিতলের শিট দিয়ে তৈরি । যাতে একটি স্টেইনলেস স্টিলের ফ্রেম এবং কাঠামোর সাথে একটি ইস্পাত এবং কংক্রিট কোর কলাম আছে। বাইরের আচ্ছাদন ব্যবস্থা ২২০০ মি স্কয়ার ব্যবস্থা। বিষ্ণুর মুকুটটি সোনালি মোজাইক দিয়ে আচ্ছাদিত এবং মূর্তির একটি নিবেদিত আলোক ব্যবস্থা রয়েছে। ভাস্কর্যটি বিল্ডিং বেসের উপরে বসানো। যা একটি রেস্টুরেন্ট, যাদুঘর, এবং দেখার গ্যালারি হিসাবে কাজ করবে।
ভ্যালেরিয়া মোরালেস

ভ্যালেরিয়া মোরালেস দেলগাদো (জন্ম ২ জানুয়ারি ১৯৯৮) হলেন কলম্বিয়ার একজন মডেল, যিনি মিস কলম্বিয়া খেতাব জিতেছিলেন। তিনি মিস ইউনিভার্স ২০১৮ প্রতিযোগিতায় কলম্বিয়ার প্রতিনিধিত্ব করেছিলেন।
ভ্যালেরিয়া মোরালেস ১৯৯৮ সালের ২ জানুয়ারি কলম্বিয়ার ক্যালিতে জন্মগ্রহণ করেন। সেখানেই তিনি বেড়ে ওঠেন।
তিনি যুক্তরাষ্ট্রের ফ্লোরিডার ব্রোয়ার্ড কলেজে সামাজিক যোগাযোগ বিষয়ে পড়াশোনা করছেন। এছাড়াও, তিনি প্রফেশনাল মডেল ফ্যাশনস একাডেমি নামের একটি প্রতিষ্ঠানের মালিক।
ভ্যালেরিয়া মোরালেস ২০১৮ সালের সেপ্টেম্বর মাসের ৩০ তারিখে কলম্বিয়ার মেদেলিনের ক্লাব এল রোদেওতে মিস ইউনিভার্স কলম্বিয়া খেতাব লাভ করেন। তার পূর্বে ২০১৭ সালে এই খেতাব লাভ করেছিলেন লরা গঞ্জালেজ, যিনি মিস ইউনিভার্স ২০১৭ প্রতিযোগিতায় প্রথম রানার আপ হিসেবে ঘোষিত হয়েছিলেন।
তিনি থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় কলম্বিয়ার প্রতিনিধিত্ব করেছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।
ক্লাদজা যোসা

ক্লাদজা যোসা (জন্ম ২৮ জুলাই ১৯৮৩ তিরানা, আলবেনিয়া) একজন আলবেনীয় রাজনীতিবিদ এবং সেপ্টেম্বর ২০১৩ থেকে ইদি রামা সরকারের ইউরোপীয় ইন্টিগ্রেশন মন্ত্রী।
ক্লাদজা যোসা যুক্তরাজ্যের স্ট্রোড কলেজে তিনি মাধ্যমিক শিক্ষায় সম্পূর্ণ করেন, এবং রিডিং বিশ্ববিদ্যালয় থেকে রাজনৈতিক বিজ্ঞান এবং আন্তর্জাতিক সম্পর্ক বিষয়ে স্নাতকোত্তর ডিগ্রী (২০০৫) এবং ইউরোপীয় স্টাডিজে স্নাতকোত্তর (২০০৬) ডিগ্রি অর্জন করেন।
২০০৬ থেকে ২০১২ সাল পর্যন্ত তিরানা পৌরসভার পরিচালক, এজেন্ডা কনসাল্টিং অ্যান্ড রিসার্চ কোম্পানির পরিচালক, জাতীয় পর্যটন সংস্থাতে বিপণন-প্রচারের পরিচালক, ওয়াজ মেডিয়ান গ্রুপের ওয়াজ আলবেনিয়ায় সহকারী প্রতিনিধি এবং ইউরোপীয় কেয়ার লিমিটেড কোম্পানির সমাজ কর্মী।
২০১২ সালে তিনি সোস্যালিস্ট মুভমেন্ট ফর ইন্টিগ্রেশন (এলএসআই) দলের ডেপুটি চেয়ারম্যান হিসেবে মনোনীত হন এবং দলের চেয়ারম্যান, এসএমআই মহিলা ফোরামের চেয়ারম্যান।
২০১২-২০১৩ সালে সরকারি জোট থেকে এলএসআই ছাড়ার আগ পর্যন্ত ক্লাদজা যোসা সালী বেরিশা সরকারের শ্রম, সামাজিক বিষয়ক ও সমান সুযোগের ডেপুটি মন্ত্রী হিসাবে তিন মাসের জন্য দায়িত্ব পালন করেন।
২০১৩ সাল থেকে তিনি আলবেনিয়া প্রজাতন্ত্রের ইউরোপীয় ইন্টিগ্রেশন মন্ত্রী এবং সমাজতান্ত্রিক আন্দোলনের একীকরণের (এলএসআই) উপপরিচালক হিসেবে দায়িত্ব পালন করেন।
অ্যান ওকলে

অ্যান রোজামন্ড ওকলে (বিবাহ-পূর্ব টিটমাস; জন্ম ১৭ই জানুয়ারি ১৯৪৪), একজন বিশিষ্ট ব্রিটিশ সমাজবিজ্ঞানী, নারীবাদী, এবং লেখক।
তিনি ইউসিএল ইনস্টিটিউট অফ এডুকেশনে সমাজবিজ্ঞান গবেষণা ইউনিটের অধ্যাপক এবং প্রতিষ্ঠাতা-পরিচালক। তিনি ২০০৫ সালে তার লেখা এবং বিশেষত নতুন উপন্যাসগুলিতে মনোযোগ দেওয়ার জন্য, পূর্ণ-সময়ের শিক্ষাসংক্রান্ত কাজ থেকে, আংশিকভাবে অবসর গ্রহণ করেছিলেন।
ওকলে, প্রফেসর রিচার্ড টিটমাসের একমাত্র কন্যা। তিনি তার পিতামাতার একটি জীবনী রচনা করেছিলেন এবং বাবার কিছু লেখা সাম্প্রতিক পুনঃপ্রকাশনের জন্য সম্পাদনা করেছিলেন। তার মা ক্যাথলিন (বিবাহপূর্ব মিলার) একজন সমাজকর্মী ছিলেন।
অ্যান ওকলে ১৯৪৪ সালে লন্ডনে জন্মগ্রহণ করেন। তিনি হবারডাসার'স অ্যাসকে'স স্কুল ফর গার্লস এ পড়াশোনা করেছিলেন এবং ১৯৬৫ সালে সামারভিল কলেজ, অক্সফোর্ড বিশ্ববিদ্যালয় থেকে বিএ পাস করেন। তার আগের বছর, তিনি, ভবিষ্যত সহশিক্ষাবিদ, রবিন ওকলেকে বিবাহ করেন। পরবর্তী কয়েক বছর, ওকলে, শিশুদের দূরদর্শন অনুষ্ঠানের জন্য স্ক্রিপ্ট লিখেছিলেন এবং অনেক ছোট গল্পও লিখেছেন। তার দুটি উপন্যাস প্রকাশকেরা প্রত্যাখ্যান করেছিলেন। আনুষ্ঠানিক শিক্ষার জন্য বেডফোর্ড কলেজ, লন্ডন বিশ্ববিদ্যালয়ে ফিরে এসে, তিনি ১৯৬৯ সালে পিএইচডি লাভ করেন; এতে যোগ্যতার মাপকাঠি ছিল, গৃহকর্মে মহিলাদের মনোভাবের একটি গবেষণা। যার অভিজ্ঞতা থেকে তিনি তার প্রথম কয়েকটি বই লিখেছিলেন। তার অধিকাংশ সমাজবিজ্ঞান গবেষণা ছিল চিকিৎসা সমাজবিজ্ঞান এবং নারীস্বাস্থ্যের উপর করা। সমাজবিজ্ঞান গবেষণা পদ্ধতি সম্পর্কে বিতর্কের ওপর তার গুরুত্বপূর্ণ অবদান আছে।
১৯৮৫ সালে, ওকলে লন্ডনের ইনস্টিটিউট অফ এডুকেশনে কাজ করতে যান, সেখানে তিনি সমাজ বিজ্ঞান গবেষণা ইউনিট (এসএসআরইউ) প্রতিষ্ঠা করেন।
অ্যান ওকলের অসংখ্য শিক্ষামূলক লেখা আছে, তার মধ্যে অনেকগুলি সমাজে নারীর জীবন ও ভূমিকার প্রতি লক্ষ্য নিয়ে রচনা। পাশাপাশি বেশ কিছু সর্বাধিক বিক্রীত উপন্যাস, যার মধ্যে সর্বাধিক পরিচিত উপন্যাস সম্ভবত "দ্য মেন'স রুম", যা ১৯৯১ ব্রিটিশ ব্রডকাস্টিং কর্পোরেশনের জন্য লরা লামসন দ্বারা উপযোজিত হয়েছিল এবং তাতে হ্যারিয়েট ওয়াল্টার এবং বিল নাইজি অভিনয় করেছিলেন। তিনি একটি আংশিক আত্মজীবনী লিখেছেন। তিনি তার জীবনকে, লন্ডনে বসবাস এবং গ্রামের ঘরে বসবাস - যেখানে তিনি তার বেশিরভাগ কথাসাহিত্য লিখেছেন, এই দুই ভাগে ভাগ করেছেন। তিনি একজন মা এবং ঠাকুমা।
নাতালিয়া কার্ভাহাল

নাতালিয়া কার্ভাহাল সানচেজ (জন্ম ১৪ সেপ্টেম্বর ১৯৯০) হলেন কোস্টারিকার একজন মডেল, যিনি ২০১৮ সালে মিস কোস্টারিকা প্রতিযোগিতায় বিজয়ীর মুকুট পরেছিলেন এবং মিস ইউনিভার্স ২০১৮ প্রতিযোগিতায় কোস্টারিকার প্রতিনিধিত্ব করেছিলেন।
নাতালিয়া কার্ভাহাল সানচেজ হলেন একজন টিভি উপস্থাপক ও প্রকাশক। তিনি সাহিত্যের ছাত্রী। এছাড়াও, তিনি ব্রিটিশ অনুষ্ঠান "ড্যান্সিং উইদ দ্য স্টারস" এর কোস্টারিকান সংস্করণে অংশ নিয়েছেন।
নাতালিয়া কার্ভাহাল সানচেজ ২০১৬ সালে মিস ইকো ইন্টারন্যাশনাল খেতাব লাভ করেছিলেন।
নাতালিয়া কার্ভাহাল সানচেজ ২০১৮ সালে মিস কোস্টারিকা খেতাব লাভ করেছিলেন। ফলশ্রুতিতে, তিনি মিস ইউনিভার্স ২০১৮ প্রতিযোগিতায় অংশগ্রহণের সুযোগ পান।
তিনি মিস ইউনিভার্স ২০১৮ প্রতিযোগিতায় সেরা দশ প্রতিযোগীর একজন হিসেবে ঘোষিত হন।
নবাব নন্দিনী

নবাব নন্দিনী () ২০০৭ সালে হরনাথ চক্রবর্তী পরিচালিত একটি ২০০৭ সালের রোমান্টিক বাংলা চলচ্চিত্র । এই ছবির অভিনয়ে আছেন হিরণ , কোয়েল মল্লিক, রঞ্জিত মল্লিক, সন্ধ্যা রায় ।
শহীদ মাতঙ্গিনী রেলওয়ে স্টেশন

শহীদ মাতঙ্গিনী রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি তমলুক এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৮৮ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ২১ কি.মি. দূরে স্টেশনটি অবস্থিত।
শহীদ মাতঙ্গিনী রেলওয়ে স্টেশনটি পশ্চিমবঙ্গের তমলুক-পাঁশকুড়া রোড, তমলুক তে অবস্থিত। স্টেশন কোড হল (এসএমটিজি)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি তমলুক, রাজগোদা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, হাওড়া-তমলুক লোকাল, পাঁশকুড়া-দীঘা লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
সামিহা আয়ভের্দি

সামিহা আয়ভের্দি (২৫ নভেম্বর ১৯০৫-২২ মার্চ ১৯৯৩) একজন তুর্কি ঔপন্যাসিক ছিলেন।
সামিহা আয়ভের্দি ১৯০৫ সালের 
নভেম্বর মাসের ২৫ তারিখে ইস্তানবুলে জন্মগ্রহণ করেন। তার মায়ের নাম ফাতমা মেলিহা হালিম ও বাবার নাম ইসমাইল হাক্কি বে। তার বাবা উসমানীয় সাম্রাজ্যের সামরিক কর্মকর্তা ছিলেন। সামিহা আয়ভের্দি স্থপতি ও ইতিহাসবিদ একরেম হাক্কি আয়ভের্দির বোন।
সামিহা আয়ভের্দি সুলেমানিয়ে কিজ নুমুনে মেক্তাবিতে পড়াশোনা করেছিলেন। তিনি ফরাসি ভাষা শিখেছিলেন এবং দর্শন ও ইসলামি অতীন্দ্রিয়বাদ সম্পর্কে জ্ঞান আহরণ করেছিলেন। তিনি একজন সুফি অতীন্দ্রয়বাদী ছিলেন। তিনি সুফি চিন্তাবিদ কেনান রিফাইয়ের শিষ্যত্ব গ্রহণ করেন এবং পরবর্তীতে তার খলিফা (আধ্যাত্মিক প্রতিনিধি) হিসেবে নিযুক্ত হন। সামিয়া আয়ভের্দির কর্মে তার প্রভাব লক্ষ করা যায়।
১৯৩৮ সালে তার লেখা প্রথম উপন্যাস "আস্ক বুদুর" প্রকাশিত হয়।
এরপর তিনি ত্রিশের অধিক উপন্যাস ছাড়াও কিছু ছোটগল্প সংকলন রচনা করেছেন।
তার রচিত উল্লেখযোগ্য গ্রন্থগুলো হল:
সামিহা আয়ভের্দি ১৯৯৩ সালের মার্চ মাসের ২২ তারিখে মৃত্যুবরণ করেন। তাকে তুরস্কের ইস্তানবুলের জেয়তিনবুরনুর মেরকেজেফেন্দি গোরস্তানে সমাহিত করা হয়।
ক্রেয়ন রঙের তালিকা

১৯০৩ সালে বিন্নি ও স্মিথের দ্বারা ক্রেয়োলা
ক্রায়নের প্রবর্তনের পর থেকে বিভিন্ন ধরনের ভাণ্ডারে দুইশতও বেশি আলাদা রং তৈরি করা হয়েছে।
নিচের টেবিলটি ১৯০৩ থেকে বর্তমান পর্যন্ত ক্রেয়োলা ভাণ্ডারে পাওয়া সকল রঙকে উপস্থাপন করার চেষ্টা করা হয়েছে। ১৯৭০ এর দশকে ফ্লোরোসেন্ট ক্রেয়োলার প্রবর্তনের পরে, প্রচলিত আদর্শ রংগুলি বিশেষ ক্রায়নের অন্তর্ভুক্তি দ্বারা সমৃদ্ধ হয়েছে, যা নিচে প্রদত্ত টেবিলের প্রতিনিধিত্ব করে।
সবগুলো রঙের বাংলা না থাকায় দেয়া যাচ্ছেনা। আন্তর্জাতিক বাংলা ভাষা ও সাহিত্য পরিষদ সম্প্রতি সকল রংয়ের বাংলা নামকরণে উদ্যোগী হয়েছে এবং বেশকিছু নামকরণ করেছে। তালিকাটি নতুন প্রবর্তিত নাম অনুসারে করা হয়েছে। নতুন প্রবর্তিত নামগুলোর পাশে ইংরেজি নামটিও উল্লেখ করার চেষ্টা করা হয়েছে।
সাধারণ ক্রায়োনের পাশাপাশি রৌপ্য স্রিল, জেম টোনস, পার্ল ব্রাইট, মেটালিক এফএক্স, যাদু সুগন্ধি, সিলি সেন্টস সহ আরো অনেক 
সেট রয়েছে।
এরমেলিন্ডা মেকসি

এরমেলিন্ডা মেকসি হচ্ছেন ১৯৯৭ সাল থেকে ২০০৫ সাল পর্যন্ত আলবেনিয়া মন্ত্রিসভায় বিভিন্ন পদে অধিষ্ঠিত একজন আলবেনিয়ান রাজনীতিবিদ। তিনি আলবেনিয়ার প্রথম নারী যিনি উপ প্রধানমন্ত্রী পদে অধিষ্ঠিত হয়ে ছিলেন কর্তৃক, তখনকার সময়ে আলবেনিয়ায় তার এই পদটিই ছিল কোন নারী কর্তৃক অধিকৃত সর্বোচ্চ পদ।
মেকসি ১৯৭৯ সালে তিরানা বিশ্ববিদ্যালয়ের থেকে স্নাতক হন। পরে তিনি অর্থনীতিতে পিএইচডি অর্জন করেন। তিনি অর্থনীতি অনুষদের অধ্যাপক হিসাবে অনেক বছর ধরে কাজ করেন।
১৯৯২ সালে তিনি আলবেনিয়া প্রজাতন্ত্রের সংসদ সদস্য নির্বাচিত হন এবং নভেম্বর ২০১১ পর্যন্ত এই পদে অধিষ্ঠিত হন।
সমাজতান্ত্রিক সরকার চলাকালীন তিনি ১৯৯৭-১৯৯৮ সালে বৈদেশিক সহায়তা ও উন্নয়ন প্রতিমন্ত্রী হিসেবে দায়িত্ব পালন করেন এবং ২০০২ সাল পর্যন্ত অর্থনীতি মন্ত্রী হিসেবে দায়িত্ব পালন করেন।
২০০৩ সালের জুন মাসে ফাতোস ন্যানো গঠিত নতুন সরকারে উপ প্রধানমন্ত্রী হিসেবে তিনি নিযুক্ত হন এবং ডিসেম্বর ২০০৩ পর্যন্ত এই পদে দায়িত্ব পালন করেন। তারপরে তিনি ইউরোপীয় ইন্টিগ্রেশন প্রক্রিয়ার সহায়তার জন্য ইউরোপীয় ইন্টিগ্রেশন মন্ত্রী হিসেবে নিযুক্ত হন যেটি হচ্ছে ইউরোপীয় ইন্টিগ্রেশনে সহায়তার জন্য তৈরি একটি নতুন মন্ত্রণালয়।
২০১১ সাল পর্যন্ত মেকসি সংসদ সদস্য হিসাবে দায়িত্ব পালন করেন, যখন সংসদ কর্তৃক আলবেনিয়া ব্যাংকের সুপারভাইজারি কাউন্সিলের সদস্য নির্বাচিত হওয়ার পরে জারি করা হয়।
আলম আরা মিনু

আলম আরা মিনু (১০ জানুয়ারি ১৯৭৬) জন্মগ্রহণ করেন। তার পৈত্রিক নিবাস হলো ভোলা জেলার চরফ্যাশনে। বর্তমানে তিনি কুমিল্লা জেলার মেঘনার লুটেরচরে বসবাস করেন। তিনি বাংলাদেশের একজন খ্যাতনামা কণ্ঠশিল্পী। তিনি এই পর্যন্ত প্রায় ১০০ বাংলা চলচ্চিত্রের জন্য গান করেছেন। তিনি মূলত "যে মাটির বুকে ঘুমিয়ে আছে লক্ষ মুক্তি সেনা" গানটির জন্য সকলের কাছে জনপ্রিয়। এই গানটির সুরকার ছিল তারই স্বামী এবং বাংলাদেশের একজন বিখ্যাত সঙ্গীত সুরকার সেলিম আশরাফ।
তিনি প্রথম নিজে নিজে হারমোনিয়াম বাজানো শিখেন। তার বাবা তাকে এর জন্য উৎসাহ দিতেন এবং সেখান থেকে মূলত তার গানের দিকে পথচলা। ১৯৮৭ সালে বাংলাদেশ বেতারে শিল্পী হিসেবে মনোনীত হন। তবে তার প্রথম অ্যালবাম বের হয় যখন তিনি নবম শ্রেণিতে পড়েন ১৯৮৯ সালে। এরপর একাধারে তিনি মঞ্চে, রেডিও, টিভিতে, ও চলচ্চিত্রে গান নিয়ে কাজ করেন এবং একক অ্যালবামও বের করেন। এছাড়াও ছদ্মনামেও বেশকিছু অ্যালবাম বের করেছিলেন।
আলম আরা মিনু বাংলাদেশের খ্যাতনামা সুরকার সেলিম আশরাফকে বিয়ে করেন। তাদের একটি মেয়ে তার নাম অদ্বিতীয়া। বাংলাদেশের আরেক জনপ্রিয় সঙ্গীত শিল্পী শামীম আরা অনু তার ছোট বোন।
তমলুক জংশন রেলওয়ে স্টেশন

তমলুক রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি তমলুক এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৯১ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ২৪ কি.মি. দূরে স্টেশনটি অবস্থিত।
তমলুক রেলওয়ে স্টেশনটি পশ্চিমবঙ্গের তমলুক স্টেশন রোড, তমলুক তে অবস্থিত। স্টেশন কোড হল (টিএমজেড)। এটি পাঁশকুড়া-হলদিয়া লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি কেশবপুর, নন্দকুমার, শহীদ মাতঙ্গিনী এবং প্রধান রেলওয়ে স্টেশন হল হাওড়া এবং খড়গপুর। কিছু এক্সপ্রেস ট্রেন এই স্টেশনে দাঁড়ায়। যেমন- দীঘা-মালদা টাউন এক্সপ্রেস, বিশাখাপত্তনম-দীঘা সুপারফাস্ট এক্সপ্রেস, সমুদ্র কন্যা সুপারফাস্ট এক্সপ্রেস, কান্ডারি এক্সপ্রেস, তাম্রলিপ্ত এক্সপ্রেস, পাহাড়িয়া এক্সপ্রেস, দীঘা-আসানসোল এক্সপ্রেস ইত্যাদি এবং সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, হাওড়া-তমলুক লোকাল, পাঁশকুড়া-দীঘা লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
মাইকেল সি. হল

মাইকেল কার্লাইল হল (; জন্ম: ১ ফেব্রুয়ারি ১৯৭১) হলেন একজন মার্কিন অভিনেতা। তিনি শোটাইমের টেলিভিশন ধারাবাহিক "ডেক্সটার"-এ ডেক্সটার মরগান চরিত্রে এবং এইচবিওর নাট্যধর্মী ধারাবাহিক "সিক্স ফিট আন্ডার"-এ ডেভিড ফিশার চরিত্রে অভিনয় করে প্রসিদ্ধি অর্জন করেন। ডেক্সটার চরিত্রে তার কাজের জন্য তিনি ২০১০ সালে একটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন।
নর্থ ক্যারোলাইনার রালেইয়ে জন্মগ্রহণ ও বেড়ে ওঠা হল ১৯৯৬ সালে নিউ ইয়র্ক বিশ্ববিদ্যালয়ের টিশ স্কুল অব দি আর্টস থেকে অভিনয় প্রোগ্রামে স্নাতক সম্পন্ন করেন। তিনি ব্রডওয়েতে "ক্যাবারে" নাটকের পুনরুজ্জীবিতকরণে অভিনয়ের মধ্য দিয়ে তার অভিনয় জীবন শুরু করেন এবং ১৯৯০-এর দশকের মাঝামাঝি থেকে শেষভাগ পর্যন্ত বিভিন্ন ধরনের নাটকে অভিনয় করেন। মঞ্চে অভিনয়ের খ্যাতি ছড়িয়ে পড়লে তিনি ২০০১ থেকে ২০০৫ পর্যন্ত প্রচারিত "সিক্স ফিট আন্ডার"-এ কাজের সুযোগ পান। ২০০৬ সালে তিনি "ডেক্সটার" ধারাবাহিকে ডেক্সটার মরগান চরিত্রে অভিনয় শুরু করেন যা ২০১৩ সালে সমাপ্ত হয়। ২০১৯ সালে নেটফ্লিক্সের থ্রিলার চলচ্চিত্র "ইন দ্য শ্যাডো অব দ্য মুন"-এ শ্রেষ্ঠাংশে অভিনয় করেন।
কিশোরগঞ্জ সরকারি বালক উচ্চ বিদ্যালয়

কিশোরগঞ্জ সরকারি বালক উচ্চ বিদ্যালয় কিশোরগঞ্জ জেলার কিশোরগঞ্জ পৌরসভায় অবস্থিত বিদ্যালয়টি বাংলাদেশের অন্যতম প্রাচীন শিক্ষাপ্রতিষ্ঠান। বর্তমানে স্কুলটিতে দুই শিফটে প্রায় ১২৮২ শিক্ষার্থী ও ৫২ জন শিক্ষক রয়েছেন।
১৮৮১ সনে প্রতিষ্ঠিত শত বৎসরের পুরাতন কিশোরগঞ্জ হাই স্কুল পরবতীতে ১৯৪১ সনে কিশোরগঞ্জ রামানন্দ ইউনিয়ন হাই স্কুল নামকরণ করা হয়। ০১-০১-১৯৬৭ সনে প্রাদেশিকীকরণ করার পর বিদ্যালয়ের নাম কিশোরগঞ্জ সরকারি বালক উচ্চ বিদ্যালয় রাখা হয় । বিদ্যালয় হচ্ছে একটি প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় সাধারণত তাত্ত্বিক জ্ঞান বিতরণ করে। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য পাঠ্যপুস্তক থাকে। বিদ্যালয় সকল পাঠসহায়ক পরিবেশকে বোঝায় বলে স্কুল, কলেজ, বিশ্ববিদ্যালয় সবকিছুর সাধারণ নামই বিদ্যালয়। কিশোরগঞ্জ সরকারি বালক উচ্চ বিদ্যালয়টি কিশোরগঞ্জ পৌরসভার মধ্যে অবস্থিত। বিদ্যালয়টির বর্তমান প্রধান শিক্ষক জনাবা সেলিনা বেগম।
লেখাপড়ার পাশাপাশি কিশোরগঞ্জ সরকারী বালক উচ্চ বিদ্যালয় শিক্ষা-সহায়ক কার্যক্রমকেও বিশেষ গুরুত্ব দেয়া হয়।প্রতি বছর ই বার্ষিক ক্রীড়া প্রতিযোগিতা,সাংস্কৃতিক অনুষ্ঠান,মিলাদ-মাহফিল অনুষ্ঠিত হয়।তাছাড়া আন্তঃস্কুল ক্রিকেট, ফুটবল, ব্যাডমিন্টন,বির্তক প্রতিযোগিতাসহ বিভিন্ন খেলা হয়ে থাকে।তাছাড়া প্রতি বছর ই ছাত্ররা বিজ্ঞান মেলায় অংশগ্রহন করে সেরা স্থান অর্জন করছে। এ কারণে প্রতিবছর মাধ্যমিক পরীক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে।
স্কুল থেকে অদূরে শহরের আলোর মেলায় রয়েছে ছাত্রদের জন্য একটি ছাত্রাবাস। এর পাশেই রয়েছে হোস্টেল সুপারের বাসভবন। যা ২০০৬ সালে ছাত্র-শিক্ষকদের বাহির করে বিয়াম ল্যাবরেটরি কর্তৃপক্ষ জোরপূর্বক দখল করে।
শহরের আলোর মেলায় ছাত্রাবাস সংলগ্ন ৮.১০ একরের একটি সুবিশাল খেলার মাঠ রয়েছে। তবে বর্তমানে মাঠটি বিয়াম ল্যাবরেটরি স্কুল কর্তৃক অবৈধ ভাবে দখলীকৃত হয়ে আছে।
এছাড়া অত্র প্রতিষ্ঠানটি বিদ্যালয়ের জন্মলগ্ন থেকেই স্থানীয় এবং জাতীয় পর্যায়ে বিভিন্ন ক্রীড়া ও খেলাধুলায় বিশেষ সুনাম অর্জন করে আসছে।
সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকাণ্ডে অসংখ্যবার শ্রেষ্ঠত্বের সুনাম বয়ে এনেছে।
সকল ধর্মাবলম্বী ছাত্রদেরই নিজ নিজ ধর্ম পালনের পূর্ণ স্বাধীনতা এই বিদ্যালয়ে রয়েছে। বিদ্যালয় প্রাঙ্গণে অডিটোরিয়াম ভবনের দুতলায় সকল ধর্মাবলম্বীদের জন্য প্রার্থনা কক্ষ এবং ওজুখানা রয়েছে । এছাড়া, বিদ্যালয়ে একটি পাঠাগার রয়েছে। সেখানে সকল ধর্মের পুস্তকাদি সংরক্ষিত রয়েছে।
গে পানশালা

গে পানশালা হচ্ছে পান করার এমন একটি জায়গা যেখানে খাদ্যাদি সরবরাহকারীরা লেসবিয়ান, গে, উভকামী এবং রূপান্তরকামীদের প্রধানত ও একচেটিয়াভাবে খাদ্য, পানীয় সরবরাহ করে। গে পদবাচ্যটি এলজিবিটি এবং ক্যুয়ের সম্প্রদায়ের মধ্যে সর্বোচ্চ ভাবে ব্যবহৃত হয়। গে সংস্কৃতির একসময় অন্যতম কেন্দ্রবিন্দু ছিল গে পানশালা যা ইন্টারনেটের এর আবির্ভাব এবং পশ্চিমা সংস্কৃতিতে এলজিবিটি মানুষদের পুনঃপুনঃ স্বীকৃতির কারণে এলজিবিটি কমিউনিটির মানুষরা এখানে যাওয়ার আগ্রহ হারিয়ে ফেলছেন এবং এই জাতীয় পানশালা ধীরে ধীরে বিলুপ্ত হয়ে যাচ্ছে।
প্রাচীন কে পান শহরে অবস্থিত নিউ জার্সিতে যা টোকিওতে প্রথম চালু হয় ১৯৬৬ সালে। টোকিওর বেশি ভাগ পানশালা সিংজুকু জেলায় অবস্থিত যা প্রায় ৩০০ টির মত পানশালার মিলিত স্থল। প্রত্যেক পানশালা ক্রেতার আগ্রহভেদে বিশেষভাবে সাজানো হয়।
জর্ডানের সবচেয়ে প্রাচীন গে সংস্থা আম্মানে অবস্থিত। যা একইসাথে পানশালা, ক্যাফে, রেস্টুরেন্ট ও পাঠাগার। এর নাম হলো বুকস@ক্যাফে। ১৯৯৭ সালে প্রথম চালু হয়। খোলার পর জর্ডান সরকার থেকে গোপনীয়তার সাথে এখানে প্রবেশ করত এবং তদন্ত করত। সরকারের দাবী এ ধরনের পানশালা সাধারণ মানুষের অনুভূতিতে আঘাত হানতে পারে বিধায় তাদের এধরনের তদন্ত চলত। অবশ্য বর্তমানে এর মালিক দাবি করেছেন তার সাথে সরকারের কোন বিরোধ নেই এবং দ্বিতীয় বার সাধারণের জন্য চালু হয়েছে
সিওলের বেশিরভাগ গে পানশালাসিওলের ইটাউন এলাকায় অবস্থিত যা সেনাবাহিনীর ক্যাম্প এর নিকটস্থ। কিন্তু বর্তমানে বেশিরভাগ ক্লাবগুলো সিঞ্চন এলাকায় স্থাপিত হচ্ছে। তাদের মতে এলাকাটি অনেক বেশি সহনশীল। একটি পুরুষ পানশালা বলেছে কোরীয় পানশালার সংস্কৃতি যুক্তরাষ্ট্রের পানশালা সংস্কৃতির মত সরাসরি নয়। এখানে একজন পুরুষ অপর পুরুষের প্রতি আগ্রহ দেখাতে চাইলে ওয়েটার এর মাধ্যমে কোন পানীয় তাকে অফার করে। সবচেয়ে প্রাচীন লেসবিয়ান পানশালাটি সিওলে সালে অবস্থিত যা ১৯৯৬ সালে প্রথম চালু হয়।
বিভিন্ন মানুষ জানিয়েছে তারা মনে করেন গে পানশালা যুগের সাথে তাল মিলিয়ে বিলুপ্ত হয়ে যাবে। এন্দ্রু সুলিভিয়ান তার প্রবন্ধ "দ্য এন্ড অব গে কালচারে" গে পানশালা বন্ধের জন্য ইন্টারনেটকে মুখ্য কারণ হিসেবে বিবেচনা করেছে। তার মতে কেও যৌনক্রিয়া বা ডেট করতে চাইলে ইন্টারনেটেই সে প্রথম অন্বেষণ করে। ফলে গে পানশালার প্রয়োজনীয়তা তার কাছে খুব একটা না।
জুন থমাস গে পানশালাকে মানুষের প্রত্যাখানের কারণ হিসেবে ব্যাখা করেছেন সমকামী ব্যক্তিরা বর্তমানে কম বৈষম্যের শিকার হয়, ফলে তাদের জন্য পানশালার মত আলাদা কিছুর প্রয়োজন হয় না। "এন্টারপ্রিনার" সাময়িকী ২০১৭ সালে যে ১০টি ব্যবসা বিলুপ্ত হয়ে যাবে বলে তালিকা করেছে তারমধ্যে গে পানশালাকে রাখে।
সংগীত যার সাথে ডিজে গানগুলো মিশে গেছে এবং গে পানশালায় তা অহরহ বাজানো হয়। সাধারণত গে পানশালায় পপ, নৃত্য, কনটেম্পোরারী আরএন্ডবি, হাউস, ট্রান্স, এবং টেকনো বিষয়গুলোই সংগীতের মধ্যে অনুষ্ঠিত হয়। বৃহত্তর উত্তর আমেরিকা ও অস্ট্রেলীয়ার শহরে এক বা একাধিক গে পানশালায় দেশীয় সংগীত বাজাতে দেখা যায়।
বন্ড বিশ্ববিদ্যালয়

বন্ড বিশ্ববিদ্যালয় অস্ট্রেলিয়ার প্রথম বেসরকারি অলাভজনক বিশ্ববিদ্যালয়। এটি রোবিনা, গোল্ড কোস্ট, কুইন্সল্যান্ড-এ অবস্থিত। বিশ্ববিদ্যালয়টি মূলত উচ্চ শিক্ষায় আলোকপাত করে থাকে। এখানে ববছরে ৩ সেমিষ্টার হয়ে থাকে। বিশ্ববিদ্যালয়টি ২ বছরে স্নাতক ড্রিগ্রী শেষ করার অনুমতি দিয়ে থাকে।
বন্ড কর্পোরেশন-এর চেয়ারম্যান এলন বন্ডের উদ্যোগে বন্ড বিশ্ববিদ্যালয়টি প্রতিষ্ঠিত হয়।
উপনিবেশী মানসিকতা

উপনিবেশী মানসিকতা হল একধরনের আত্তীকৃত জাতিগত ও সাংস্কৃতিক হীনম্মন্যতা যা ভিন্ন কোন জাতি কর্তৃক দীর্ঘকাল শাসিত ও উপনিবেশিত হলে শাসিত পরাধীন জাতির মাঝে ঘটে থাকে। একে উপনিবেশিত মানসিকতা বলা হয়েও থাকে। উপনিবেশী মানসিকতাধারীরা মনে করে তাদের নিজস্ব সংস্কৃতি থেকে স্বয়ংকৃতভাবেই উপনিবেশক বা উপনিবেশকারী জাতির সংস্কৃতি উন্নততর। উত্তরউপনিবেশবাদ তত্ত্ববিদরা প্রাক্তন উপনিবেশগুলো স্বাধীনতা অর্জনের পরবর্তীকালেও উপস্থিত উপনিবেশায়নের প্রভাব আলোচনা করতে গিয়ে উপনিবেশী মানসিকতা শব্দদ্বয়ের অবতারণা করেছেন। ঐতিহাসিকভাবে দীর্ঘকাল উপনিবেশায়ন বা পরাধীনতার মধ্য দিয়ে গেলে একটি জাতির মাঝে উপনিবেশক শাসক জাতির যে চেতনাগত আধিপত্য তৈরি হয় তা বোঝাতে গিয়ে উপনিবেশী মানসিকতা ধারণাটি ব্যবহৃত হয়। উপনিবেশয়ান তথা পরাধীনতার মধ্য দিয়ে গেলে একটি জাতির মাঝে যে যৌথ বিষণ্ণতা, ক্রোধসহ অন্যান্য মানসিক বিকার দেখা যায় তা আলোচনা করতে মনোবিজ্ঞানেও উপনিবেশী মানসিকতা ধারণাটি ব্যবহার করা হয়। পশ্চিমা সাংস্কৃতিক আধিপত্যের ফলে পরাধীন জাতির মানসিক ভাঙ্গন তথা উপনিবেশী মানসিকতা নিয়ে আলোচনাকারীদের অন্যতম মার্ক্সবাদী চিন্তাবিদ ফ্রানৎস ফানোঁ ও অ্যান্টোনিও গ্রামসি।
মাসতুং জেলা

মাসতুং জেলা () পাকিস্তানের বেলুচিস্তান প্রদেশের উত্তর-পশ্চিমে অবস্থিত একটি জেলা। ১৯৯১ সালে জেলাটি নতুন জেলা হিসাবে গঠিত হওয়ার আগ পর্যন্ত, মাসতুং কালাত জেলার অন্যতম অংশ হিসেবে পরিচালিত হত।
জেলাটি ৩টি তহসিল নিয়ে গঠিত হয়েছে:
ওয়াশুক জেলা

ওয়াশুক জেলা () পাকিস্তানের বেলুচিস্তান প্রদেশের একটি জেলা। ওয়াশুক হচ্ছে জেলাটি প্রধান সদর দপ্তর; এটি জেলার একেবারে কেন্দ্রীয় অঞ্চলে অবস্থান করছে।
প্রাথমিকভাবে বেলুচিস্তান প্রদেশের খারান জেলার অংশে ওয়াশুক জেলা গঠিত হয়েছিল। এরপর ২০০৭ সালে এটি একটি পৃথক জেলা হিসেবে ঘোষণা করা হয়, তবে এর প্রশাসনিক বিভিন্ন বিষয়গুলি প্রধানত খারান জেলা থেকে পরিচালিত হয়ে থাকে।
এছাড়াও এখানে আরও ৩টি তহসিল বা উপজেলা রয়েছে। ১০ টি ইউনিয়ন পরিষদ এবং ২১৬ টি মৌজা (গ্রাম) রয়েছে।
চ্যাপেল-হ্যাডলি ট্রফি

চ্যাপেল-হ্যাডলি ট্রফি অস্ট্রেলিয়া ও নিউজিল্যান্ড এর মধ্যকার একটি ওয়ানডে সিরিজ। এটির নামকরণ করা হয় দেশ দুটির কিংবদন্তি দুই ক্রিকেটীয় পরিবার, অস্ট্রেলিয়ার চ্যাপেল ভাইদের(ইয়ান, গ্রেগ, ট্রেভর এবং ওয়াল্টার হ্যাডলি ও তার তিন সন্তানের(ব্যারি, ডেইল, রিচার্ড) নামে।
শহীদ সিকান্দারাবাদ জেলা

শহীদ সিকান্দারাবাদ জেলা পাকিস্তানের বেলুচিস্তানের প্রদেশে অবস্থিত একটি অন্যতম জেলা। সুরব হচ্ছে জেলাটি প্রধান সদর দপ্তর; যা একেবারে কেন্দ্রীয় অঞ্চলে অবস্থান করছে। ২০১১ সালের ১ আগস্ট তারিখে কালাত জেলা থেকে জেলাটি আলাদা করা হয়।
বিদেশমুখিতা

বিদেশমুখিতা বা বিদেশমুখিনতা হল নিজ জাতির সাংস্কৃতিক ও বাণিজ্যিক পণ্য, শৈলী, ও চিন্তার চেয়ে অন্য জাতির পণ্য, শৈলী, চিন্তাকে অধিকতর গুরুত্ব দেওয়া। সাধারণত সাংস্কৃতিক হীনম্মন্যতা ও উপনিবেশী মানসিকতা থেকে বিদেশমুখিনতার জন্ম হয়। বাংলাদেশে বিদেশমুখিতার কারণে নিজস্ব সাংস্কৃতিক ও বাণিজ্যিক পণ্য বা ব্র্যান্ড গড়ে উঠছে না।
তার ডক্টরেট গবেষণায় স্টিভেন জেমস লরেন্স মত দেন যে ভোক্তাদের নিজ দেশের পণ্যকে বাদ দিয়ে বিদেশি পণ্য কেনার সিদ্ধান্ত নেওয়ার ক্ষেত্রে বিদেশমুখিতা একটি প্রভাবশালী কারণ হতে পারে।
পূজা মণ্ডল ভারত থেকে কিছু উদাহরণ উদ্ধৃত করেছেন: 'দেশি সাংস্কৃতিক ও বাণিজ্যিক পণ্য, শৈলী, ও চিন্তা চেয়ে বিদেশি সামগ্রী, সংস্কৃতি উন্নততর' এই বিদেশমুখি বিশ্বাস ও পক্ষপাত ইন্দোনেশিয়ার পশ্চিমা শিক্ষায় শিক্ষিতদের ভিতর আত্মপরিচয়ে সংকট করে যা বন্ধ হওয়া উচিত বলে মনে করেন, গ্রেস সুসেটো।
ভোক্তাদের বিদেশমুখিতা পরিমাপ করার জন্য স্টিভেন জেমস লরেন্স CXENO নামে একটি পরিমাপক প্রস্তাব করেছেন যা ভোক্তাদের বিদেশমুখিতা কীভাবে তাদের ক্রেতাসূচক আচরণ প্রভাবিত করে তা বলতে পারবে। সম্প্রতি প্রস্তাবিত আরেকটি পরিমাপক হল XSCALE যা ভোক্তাদের সামাজিক ও ক্রেতাসূচক উভয় আচরণকে বিচার বিদেশমুখি ক্রয়স্বভাবকে সাংখ্যিক মান প্রদর্শন করে।
গোয়াদার জেলা

গোয়াদার জেলা (বেলুচি এবং ), পাকিস্তানের বেলুচিস্তান প্রদেশের একটি জেলা। গোয়াদার নামটি গোয়াত ও দার থেকে এসেছে; ()، যার অর্থ হচ্ছে বাতাস দরজা। ১৯৭৭ সালের ১ জুলাই তারিখে পৃথক জেলা হিসেবে গোয়াদারকে বিভক্ত করা হয়। গোয়াদার শহরটি মূলত গোয়াদার জেলার সদর দপ্তর হিসেবে পরিচালিত হয়ে থাকে।
গোয়াদার জেলা ৪টি তহবিলে বা উপ-জেলাগুলিতে বিভক্ত হয়ে গঠিত হয়েছে। নিম্নে আলোচিত হলঃ
উপনিবেশক মানসিকতা

উপনিবেশক মানসিকতা বলতে উপনিবেশস্থাপনকারীর প্রভুত্বকামী মানসিকতা বোঝায়, যার ফলে উপনিবেশক উপনিবেশিতকে নিজের চেয়ে অনুন্নত ভাবে এবং উপনিবেশিতকে শাসনের অধিকার রাখে বলে মনে করে। একে অনেকে ঔপনিবেশিক মানসিকতাও বলে থাকে। বিউপনিবেশায়ন সম্পূর্ণ না হওয়ায় এখনও ব্রিটিশদের রেখে যাওয়া রাষ্ট্রকাঠামোর উপর চলছে বাংলাদেশ নামক উত্তরউপনিবেশী রাষ্ট্র। উপনিবেশক মানসিকতা থেকেই পাকিস্তানি শাসকরা ব্রিটিশদের মতো এদেশের মানুষদের উপনিবেশকদের দৃষ্টিভঙ্গিতে দেখত।
উপনিবেশক মানসিকতার কারণে বাংলাদেশে প্রশাসনিক কর্মকতারা জনসাধারণের কাছ থেকে 'স্যার' সম্বোধন দাবি করে, লিখেছেন আবু সাঈদ আল মাহমুদ স্বপন। ঔপনিবেশিক রাষ্ট্রকাঠামো প্রশাসনিক কর্মকর্তাদের "পাবলিক সার্ভেন্টের পরিবর্তে ‘লর্ড অব পাবলিক’" বানিয়ে ফেলে। হাসানুল হক ইনুও বাংলাদেশের আমলাদের মানসিকতাকে উপনিবেশক মানসিকতা বলেছেন। জনগণের ভোটে নির্বাচিত অনেক জনপ্রতিনিধিকেও নিয়োগকর্তা জনগণ 'স্যার' না বললে বিরক্ত হতে দেখা যায়। ২০১০ সালে বিসিএস ক্যাডারদের উদ্দেশে বাংলাদেশের প্রধানমন্ত্রী শেখ হাসিনা বলেন, ঔপনিবেশিক মানসিকতা থেকে বেরিয়ে এসে জনগণের কল্যাণে কাজ করতে হবে। ২০১৪ সালের ডিসেম্বরে গণপূর্ত মন্ত্রণালয়ের কার্যালয়ে ঊর্ধ্বতন কর্মকর্তাদের সঙ্গে মতবিনিময়কালে হাসিনা ঔপনিবেশিক মানসিকতা ত্যাগের আহ্বান জানিয়ে লাল দালান আর নয় বলে এগুলো ভেঙে ফেলে নতুন ভবন নির্মাণের ওপর গুরুত্বারোপ করেছিলেন। ২০১৮ সালের জেলা প্রশাসক সম্মেলনে বাংলাদেশের প্রধানমন্ত্রী শেখ হাসিনা বাংলাদেশের প্রশাসনিক কর্মকর্তাদের উপনিবেশক মানসিকতা বর্জন করতে আহ্বান জানিয়েছিলেন। উপনিবেশক মানসিকতার বিপরীত মানসিকতা হল উপনিবেশী মানসিকতা। উপনিবেশী মানসিকতার ফলে উপনিবেশিত ব্যক্তি উপনিবেশকের উপনিবেশায়ন মেনে নেয় এবং প্রতিবাদ করে না।
জোসেপ ভায়ে

হোসে ভায়ে মাস (১৩ নভেম্বর ১৯১৮ – ৩১ ডিসেম্বর ২০০৫) বার্সেলোনার একজন আক্রমণভাগের খেলোয়াড় ছিলেন। তিনি তার ক্যারিয়ারের অধিকাংশ সময় বার্সেলোনার হয়ে খেলেছেন, যেখানে তিনি ৭৭ ম্যাচে ২০টি গোল করেছেন। অতঃপর তিনি এক মৌসুমের জন্য বাদালোনার হয়ে খেলার পর, সান আর্দ্রেসে যোগদান করেন, যেখানে তিনি ১৭ ম্যাচে ২টি গোল করেছেন। তিনি ১৯৫২ সালে সান আর্দ্রেসের হয়ে খেলার পর ফুটবলকে বিদায় জানান। তিনি তার ক্যারিয়ারে সর্বমোট ১১২টি ম্যাচে ২৩টি গোল করেছেন।
এনরিকে পিনিয়েরো

এনরিকে পিনিয়েরো কেরালত, এছাড়াও এনরিক পিনিয়েরো বা মার্কেস দে লা মেসা দে আস্তা নামে পরিচিত, ছিলেন একজন স্পেনীয় অভিজাত ব্যক্তি, যিনি ১৯৪০ সাল হতে ১৯৪৩ সাল পর্যন্ত বার্সেলোনার সভাপতির দায়িত্ব পালন করেছেন। এক সংবাদ প্রতিবেদনে পিনিয়েরো জানান যে, তিনি বার্সেলোনার সভাপতি হওয়ার পূর্বে, এই খেলা (ফুটবল) সম্পর্কে কিছুই জানতেন যা এবং তিনি কখনোই এই খেলাটি দেখেননি। তিনি তৎকালীন জেনারেল হোসে মোস্কার্দোর একজন ঘনিষ্ঠ বন্ধু ছিলেন। তিনি স্পেনের গৃহযুদ্ধের সময় জাতীয়তাবাদী দলের সাথে থেকে কাজ করেছেন এবং স্পেনের প্রতি তার আনুগত্যের জন্য পরবর্তীতে তাকে ক্লাবের সভাপতি হিসেবে নিযুক্ত করা হয়। ১৯৪৩ সালের কোপা দেল জেনারেলিসিমোর এক ম্যাচে রিয়াল মাদ্রিদের বিরুদ্ধে সেমিফাইনালের পর তিনি তার সভাপতির দায়িত্ব থেকে পদত্যাগ করেছিলেন। পিনিয়েরোর সভাপতি থাকাকালীন, ক্লাবটির নাম ও চিহ্ন পরিবর্তন করতে হয়েছিল। ১৯৪১ সালে একটি আদেশের মাধ্যমে, স্পেনে অ-স্পেনীয় ভাষার নাম ব্যবহার নিষিদ্ধ করা হয়েছিল; এর ফলস্বরূপ বার্সেলোনার নাম "ক্লাব দে ফুতবল বার্সেলোনা" হতে "ফুটবল ক্লাব বার্সেলোনায়" পরিবর্তন করা হয়েছিল। একই সাথে কাতালান পতাকা ব্যবহার করাও নিষিদ্ধ ছিল, এই জন্য ক্লাবের তৎকালীন চিহ্ন হতে কাতালান পতাকার চিহ্ন অপসারণ করা হয়েছিল। এছাড়াও তার সভাপতি থাকাকালীন, তিনি ক্লাবটির একটি হ্যান্ডবল দল গঠন করেন, যেটি বর্তমানে এফসি বার্সেলোনা হ্যান্ডবল নামে পরিচিত।